বিপস্নবের বিজ্ঞান মার্কসবাদ-লেনিনবাদ কিন্তু মনোবিজ্ঞানকে উপেক্ষা করতে শেখায় না। প্রাক্-মার্কসীয় যান্ত্রিক বস্ত্তবাদ বস্ত্তকেই একমাত্র নির্ধারক শক্তি বলে প্রচার করত, মানুষের মনকে বস্ত্তর উপজ বা নিতান্ত প্রতিচ্ছায়া বলে ভাবত, মন বা চেতনার কোনো স্বতন্ত্র ভূমিকাই স্বীকার করত না। মার্কসীয় দ্বান্দ্বিক বস্ত্তবাদ তেমন নয়। দ্বান্দ্বিক বস্ত্তবাদও অবশ্যই বস্ত্তকে মূল সত্তা বলে নির্দেশ করে, এবং বলে : বস্ত্তই বিবর্তিত হতে হতে একসময় তার মধ্যে চেতনার উদ্ভব ঘটে, – অর্থাৎ বস্ত্তই চেতনাকে নির্ধারণ করে, চেতনা বস্ত্তকে নয়। কিন্তু দ্বান্দ্বিক বস্ত্তবাদ সেই সঙ্গে আরো বলে : চেতনাও বস্ত্তর ওপর প্রভাব ফেলে বস্ত্তকে নানাভাবে রূপান্তরিত করে। বস্ত্তর বিবর্তনের সর্বশেষ ধাপে আছে মানুষ। সেই মানুষেরই আছে মন, মানুষরই আছে চেতনা। মানুষ তার মন বা চেতনালোকে যে-ছক তৈরি করে, তা দিয়েই সে তার বহির্বাস্তবকে প্রতিনিয়ত রূপান্তরিত করতে থাকে। সমাজ-রূপান্তর তথা সামাজিক বিপস্নবের অবজেকটিভ নিয়ম অবশ্যই আছে, তাই বলে তার সাবজেকটিভ দিকটিও উপেক্ষণীয় হতে পারে না। দ্বান্দ্বিক বস্ত্তবাদ বরং এর গুরুত্বকে যথাযথ মর্যাদা দিয়ে উচ্চে তুলে ধরে। মানুষের মনেরও অবজেকটিভ নিয়ম তার অনুসন্ধেয় হয়ে ওঠে। প্রকৃতপক্ষে দ্বান্দ্বিক বস্ত্তবাদের দৃঢ় ভিত্তির ওপর দাঁড়িয়েই মানবমনের অবজেকটিভ নিয়মগুলো খুঁজে পাওয়া সম্ভব।